paragraph_text: Khíos je tijekom antike bio znan i kao Ofiusa (mjesto zmija) i Pitiusa (mjesto pinija), za srednjeg vijeka bio je znan po svom đenoveškom imenu - Scio ili talijanskom Chio, a za osmanlija po turskom imenu Sakız (صاقيز ). Otok je poznat po svojim brodarima, mastici i pitoresknim srednjovjekovnim selima. Na otoku se nalazi poznati manastir iz 11. st Nea Moni, koji je uvršten na UNESCO-ovu listu Svjetske baštine 1990.